Sevasti Qiriazi

Sevasti Qiriazi-Dako (aliyejulikana kama Sevasti D. Kyrias; 1870 - 1949) alikuwa mwalimu, mmisionari wa Kiprotestanti, mwandishi, mwanzilishi wa elimu ya wanawake wa Kialbeni, na mwanaharakati wa Uamsho wa Kitaifa kutoka nchi ya Albania.

 Maisha na Kazi ya Awali 
Sevasti alizaliwa mwaka 1870 katika familia ya kizalendo ya Qiriazi huko Tërnovë, Monastir, katika Makedonia Kaskazini ya leo, ambayo wakati huo ilikuwa nchi ya dola ya Ottoman. Alikuwa mtoto wa sita kati ya watoto kumi. Familia yake ilikuwa ya Imani ya kanisa la Kiorthodoksi, na alianza kusoma katika shule ya msingi ya lugha ya Kigiriki akiwa na umri wa miaka minne. Akiwa kijana, alijifunza lugha kadhaa (Kialbania, Kigiriki, Kibulgaria, Kiwalakia, Kituruki na Kiingereza). Yeye na familia yake walikuwa na uhusiano wa karibu na wazalendo wa Albania na wamisionari wa Kiprotestanti wa Marekani ambao waliendesha shule na kufanya ibada za kidini karibu na nyumbani kwao huko Monastir. Sevasti alijiunga na shule ya wamarekani na alihitimu mwezi Julai 1888 akiwa na cheti kilicholingana na diploma ya sekondari.

Ingawa alikuwa mkristo wa imani ya kiorthodoksi kwa kuzaliwa, Sevasti alijiunga na jumuiya ya waprotestanti iliyoanzishwa na kaka yake, Gjerasim. Huko Korçë, aliongoza masomo ya biblia na mikutano ya maombi kwa wanawake. Alijulikana kama "mwanamke wa biblia" na alifadhiliwa na bodi ya misheni ya wanawake na Chama cha Msaada cha Misheni ya Biblia. Alijitambulisha kama mmishonari alipokuwa akisafiri kwenda Marekani mwaka 1904 kutembelea Ellen Stone na John Henry House.

 Marejeo 

Jamii:Wanaharakati wanawake
Jamii:WikiGap JWK 2026
Jamii:Waliofariki 1949
Jamii:Waliozaliwa 1870
Jamii:wanawake wa Albania